אורי אלון (ביולוג)

אוּרי אלון (נולד ב-16 במרץ 1969 בתל אביב) הוא פרופסור מן המניין במחלקה לביולוגיה מולקולרית במכון ויצמן למדע, מחלוצי המחקר בביולוגיה מערכתית.

ביוגרפיה 
בצבא שירת אלון בתוכנית תלפיות ובמסגרתה סיים תואר ראשון באוניברסיטה העברית בירושלים בפיזיקה ובמתמטיקה בשנת 1989. את התואר השני סיים גם באוניברסיטה העברית בשנת 1992, ואת לימודי הדוקטור לפיזיקה תאורטית — במכון ויצמן למדע בשנת 1996. בשנת 1996 זכה במלגת רוטשילד לחוקרים צעירים מצטיינים. במסגרת הפוסט-דוקטורט התמחה במחלקה לביולוגיה בפרינסטון.

קריירה אקדמית 
בשנת 2000, כשנה לאחר סיום הפוסט דוקטורט, התמנה אלון לחוקר בכיר במכון ויצמן כאשר מחקריו התמקדו בנקודת מבט אינטרדיספלינרית המשלבת ביולוגיה מולקולרית ופיזיקה של מערכות מורכבות. ארבע שנים מאוחר יותר מונה לפרופסור חבר, ובשנת 2008 מונה לפרופסור מן המניין.

מ-2020 פרופסור אלון הוא חבר באקדמיה הישראלית למדעים.

מחקר 
אלון הוא מחלוצי המחקר של ביולוגיה מערכתית. כמו כן, מחקרו מתאפיין בשימוש בחקר רשתות ובמודלים פיזיקליים על מנת לאפיין מערכות ביולוגיות מורכבות, הכוללות רשתות של חלבונים וגנטיקה מולקולרית כמו גם תהליכים קוגניטיביים גבוהיים של התנהגות אנושית כמו יכולת אלתור ויצירתיות.

ספרו An Introduction to Systems Biology: Design Principles of Biological Circuits, שיצא לאור בשנת 2006, מציג את עקרונותיה של הביולוגיה המערכתית.

פרסים
 1996  מלגת רוטשילד לחוקרים צעירים מצטיינים.
2004 - פרס אוברטון מטעם החברה הבינלאומית לביולוגיה חישובית.
 2005 - פרס מייסדי טבע.

קישורים חיצוניים

 

 דף הבית של פרופ' אורי אלון, במכון ויצמן למדע
 מחקר במכון ויצמן מראה דמיון בין רשתות גנים, תאי עצב, שרשרות מזון והאינטרנט, באתר הידען, 10 בנובמבר 2002
 אבולוציה בסביבה, "המכון", 30 בנובמבר 2007
 
 Dr. Uri Alon Named as ISCB 2004 Overton Prize Winner, ISCB Newsletter
 Professor Uri Alon, iiweekend.
 Prof. Uri Alon of the Department of Molecular Cell Biology at the Weizmann Institute of Science: From Proteins to Personalized Treatments

הערות שוליים

סגל מכון ויצמן למדע: ביולוגיה
פיזיקאים ישראלים
ביולוגים ישראלים
בוגרי תוכנית תלפיות
בוגרי האוניברסיטה העברית בירושלים
בעלי תואר דוקטור ממכון ויצמן למדע
זוכי פרס מייסדי טבע
ישראלים שנולדו ב-1969